382 Umbra

Quia umbra multas habet proprietates similes vite presenti, secundum in illud Sap. 2[:5]: *Umbræ* translatus *est tempus nostrum*. Ideo uita presens potest dici vmbra et non solum hoc set etiam vmbra mortis. Est enim vmbra velox in defectu, vana in effectu, breuis in profectu, sic vita presens quia *breues dies hominis sunt*, Job [14:5] quo ad primum.

Item, in Psal. [4:3]: *Filii hominum, usquequo gravi corde? ut quid diligitis vanitatem, et quæritis [mendacium]*? quo ad secundum.

Item, in Psal. [48:18]: *Cum interierit, non sumet* fetum *omnia*. Immo nulla terrena, quo ad tercium.

Item, quantam similitudinem habet vmbra cum corpore umbram faciente, tantam similitudienem habet vita presens cum morte. Pocius mereatur dici mors quam vita, et hoc propter tria: continuam corrupcionem, mutacionem, afflictionem.

De primo, Gregorius in *Homilia*, ipse cotidianus defectus corruptionis, quid alius est quam quedam prolixitas mortis.

De secundo, Augustinus, in omni re mutabili quedam mors est. Ipsa mutacio quippe quia vita est actus manens, sed homo numquam in eodem statu permanet.

De tercio, Eccle. [2:23]: *Cuncti dies ejus* *pleni ærumnis sunt*.

¶ Item, sicut vmbra habet semper vnam colligantiam et adhesionem cum corpore vmbram faciente, utpote quamcumque vmbra /f. 120rb/ arboris prolongetur. Semper tamen terminatur in arbore ex vna parte, sic vita presens quamcumque prolongetur. Semper tamen mortem terminatur in arbore. Sic, id est, 2 Reg. 14[:14]: *Omnes morimur, et quasi aquae dilabimur in terram, quae non [revertuntur]*. Vnde Bernardus, vnde superbit homo, cuius conceptio[[1]](#endnote-1) culpa, nasci pena, vita labor, necesse mori. Exemplum quanto plus ascendit sol in hemispherio, tanto plus vmbram contrahit ad id cuius est vmbra. Sic quando diucius homo viuit tanto magis uita breuiatur et morti magis apropinquat.

¶ Item, sicut in vmbra est defectu luminis ex interpositione alicuius objecti, ita presens patitur vitalis lucis absentiam propter defectum spiritualium bonorum que patitur ex mortis obiectione.

Item, sicut vmbra fugit insectantem et sequitur fugientem, sic est de mundi honore, quod sepe insequitur qui honorem fugit et fugit ab qui eum querit.

In ea, vide infra folium.

1. conception ] Alan *corr*. excepcio F.128. [↑](#endnote-ref-1)